stanford-oval/wikipedia huggingface dataset:
Call of Duty (משחק וידאו)

| --- | --- |

עטיפת המשחק
 כללי
 תאריך הוצאה:  29 באוקטובר 2003
 סוגה:  משחק ירי בגוף ראשון
 פיתוח:  Infinity Ward
 הוצאה לאור:  Activision
 ארץ מקור:  ארצות הברית 
 הפצה:  Activision
 סדרה:  Call of Duty
 דרישות תוכנה
 גרסה:  1.5
 מנוע משחק:  id Tech 3
 מצבי משחק:  שחקן יחיד, מרובה משתתפים
 דירוג:  BBFC: 15  ESRB: T  OFLC: MA+15  PEGI: 16
 פלטפורמות:  Windows, Mac, טלפון נייד, פלייסטיישן ו-Xbox
 מדיה:  דיסק אופטי
 המשחק הבא:  Call of Duty 2
 דרישות מערכת
 מעבד:  פנטיום 3 600MHz ומעלה
 זיכרון:  128MB זיכרון
 כרטיס מסך:  תואם DirectX 9.0b עם 32MB זיכרון
 מקום פנוי:  1.5GB בלי ההרחבה, 3.2GB כולל ההרחבה
 מערכת קול:  16 ביט, תואם DirectX 9
 בקרים:  מקלדת ועכבר
 www.callofduty.com/ja/
 
Call Of Duty (בתרגום חופשי לעברית: קריאת החובה) הוא משחק וידאו מסוגת פעולה מגוף ראשון שפותח על ידי חברת Infinity Ward והופץ על ידי חברת המשחקים Activision לפלייסטיישן, ל-Xbox, לטלפון נייד ולמחשב.
המשחק הוא הראשון בסדרת משחקי Call of Duty. עלילת המשחק מתרחשת בעת מלחמת העולם השנייה כאשר אלמנטים קולנועיים מסרטי וסדרות מלחמה כדוגמת להציל את טוראי ראיין, אחים לנשק ואויב בשער שולבו בהפקתו.
חבילת הרחבה למשחק בשם Call of Duty: United Offensive יצאה בספטמבר 2004. היא הופצה על ידי חברת Activision ופותחה על ידי Gray Matter Interactive.
משחקיות

המשחק מתבסס על המנוע הגרפי של Quake 3: Arena מבית id Software. השחקן מגלם, לפי סדר העלילה, שלושה חיילים משלושה צבאות שונים; הצבא האמריקאי אשר מצויד בכלי נשק מתקדמים ומיישם טקטיקות לחימה מתוחכמות, הצבא הבריטי לו יחידת איסוף מודיעין יעילה, והצבא האדום הסובייטי המחזיק ביתרון המספרי. האויבים במשחק הם חיילי צבא גרמניה הנאצית.
המשימות במשחק הן ליניאריות, וסדר ביצוען הוא קבוע. השלמת המערכות, בניגוד למרבית המשחקים בסוגה בהם נלחם הגיבור לבדו, נעשית תכופות בסיוע דמויות בשליטת מחשב העומדות לצד השחקן, עובדה שנועדה לתרום ליצירת אווירה מציאותית. עם זאת, על מנת לנצח בקרב על השחקן עצמו לבצע את המשימות, אף על פי שניתן דגש רב על שמירת חיילי הקבוצה של השחקן – באמצעות הסחות דעת, שימוש ברימונים, וחיפוי.
על אף שעלילת המשחק בדיונית לחלוטין, הוא מכיל מספר התייחסויות לאירועים היסטוריים, כמו הצניחה לחופי צרפת במהלך הפלישה לנורמנדי ושייט בסירה לקראת תחילת הלחימה בקרב סטלינגרד.
במשחק ישנם מגוון כלי נשק, ביניהם רובי קרבין חצי אוטומטיים, תתי מקלעים ורובים אוטומטיים, רובי צלפים, אקדחים, רימונים, נשק נגד טנקים ופצצות אותם ניתן לשתול במקומות המתאימים. ניתן גם לקחת שלל – כלי נשק ותחמושת מחיילים מתים. כמו כן לשחקן ישנה אפשרות לשלוט על עמדות ובהן כלי נשק סטטיים כמו תותחי נ"ט ונ"מ, רובי נ"ט, מכונות ירייה ועוד. כאשר השחקן מאבד נקודות חיים, ניתן להתרפא על ידי צריכת ערכות עזרה ראשונה (שמרפאות 25 חיים) אותם ניתן להשיג גם מאויבים מתים, או אוכל (שמרפא 50 חיים) – שפזורים במקומות שונים.
המשחק כולל אפשרות לשחק במשחק רב משתתפים באינטרנט כאשר על השחקן לבחור להיות חייל בריטי, רוסי, גרמני או אמריקאי. במשחק הרב משתתפים השחקן מרוויח נקודות המשמשות לקניית כלי-נשק באמצעות הריגת חיילי האויב.
סיפור המשחק

המערכה האמריקאית מתחילה עם טוראי ג'ואי מרטין (Pvt. Joey Martin), מהדיוויזיה המוטסת ה-101 של צבא ארצות הברית. אחרי טירונות קצרה שכוללת לימוד תנועות ואימוני נשק שונים, מרטין צונח אל תוך צרפת כצנחן-סייר, לפני המבצע הגדול לפלישת חופי נורמנדי. המשחק ממשיך בתקיפת לילה לתוך העיירה סנט מר אגליז לאחר שהתאחד עם חבריו ליחידה, הגנה על העיירה מפני מתקפת פתע של יחידות פנצר למחרת בבוקר, מרדף של מכונית בקווי האויב, מתקפת טקטיקות קטנה ושתי משימות מיוחדות להצלת שבויי מלחמה בריטים, לאחר שהם מחלצים את קפטן פרייס, השבוי הראשון, מאחוזה גרמנית, הם מגלים כי השבוי השני נמצא במחנה ריכוז.
המערכה הבריטית מתחילה עם סמל ג'ק אוונס (Sgt. Jack Evens), מהדיוויזיה המוטסת השישית המשתתף במבצע "דדסטיק" להשתלטות על גשר פגסוס. בהמשך עובר אוונס ליחידת ה-S.A.S. ומשתתף במבצעי חבלה בתותחי נ"מ "לבד" בסביבה של רכס "אידר", כהכנה להפצצה אווירית, ובחדירה לאוניית המלחמה "טירפיץ" שם נופל בקרב מפקדו של אוונס.
המערכה הסובייטית מתחילה בקרב על סטלינגרד, שכוללת פלישה לסטלינגרד דרך נהר הוולגה ולחימה בכיכר האדומה, בקרב במערכת ביוב של סטלינגרד והכנה מחדש של "הקרב על ביתו של פאבאלוב", דרך עיניו של טוראי (מאוחר יותר קודם לסמל) אלכסיי איבנוביץ' וורנין (Pvt-Sgt. Alexei Ivanovich Vornin) בגדוד רובאי-שמירה ה-13 וגדוד הרובאים ה-150. המערכה ממשיכה עם שחרורה של פולין כאשר השחקן משחק מפקד טנק.
המשחק מסתיים בשלושה קרבות סופיים, אחד לכל מערכה: המערכה האמריקאית מסתיימת עם גניבת מסמכים חשובים מבונקרים גרמניים במהלך הקרב על הבליטה, המערכה הבריטית מסתיימת בחדירה וחבלה בבסיס טילי V-2, והמערכה הרוסית (כמו כן המשחק) מסתיימת כחייל חי"ר בכיבוש ברלין, עם הנפת הדגל הסובייטי מעל בניין הרייכסטאג. אחרי הנפת הדגל הסובייטי מופיע סרט קצר על סיום מלחמת העולם השנייה.
זכיות

פרס המשחק הטוב ביותר לשנת 2004 של האקדמיה לאומנויות אינטראקטיביות ומדע(אנ').
פרס באפט"א למשחקים למשחק הטוב ביותר
Colors (שיר של בלאק פומאס)

Colors (בעברית: צבעים) הוא הסינגל השני של להקת הסול הפסיכדלי האמריקאית בלאק פומאס מתוך אלבום הבכורה שלה, Black Pumas, שיצא לאור ב-16 באפריל 2019, על ידי חברת התקליטים ATO רקורדס. השיר נכתב על ידי חברי הלהקה אריק בורטון ואדריאן קווסדה, והופק על ידי אדריאן קווסדה, גיטריסט הלהקה. השיר מלווה בווידאו קליפ, שפורסם ב-22 בנובמבר 2019. ב-21 בינואר 2020, פורסמה גרסה אקוסטית לשיר.
השיר הגיע בשיאו למקום הראשון במצעד השירים האלטרנטיביים למבוגרים של הבילבורד. בנובמבר 2020, הוכרז כי קיבל השיר מועמדות לשני פרסי גראמי בטקס פרסי גראמי ה-63, "ביצוע השורשים האמריקאי הטוב ביותר" ו"הקלטת השנה", תוך שהאלבום בו השיר נכלל, Black Pumas, הועמד לקטגוריית "אלבום השנה".
פרסים ומועמדויות

| שנה | פרס | קטגוריה | תוצאה | מקור |
| --- | --- | --- | --- | --- |
| 2021 | פרסי גראמי | הקלטת השנה | מועמדות |  |
| 2021 | פרסי גראמי | ביצוע השורשים האמריקאי הטוב ביותר | מועמדות |  |
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |   ‏‏‏  מצעדים ודירוגים (2020)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד השירים האלטרנטיביים למבוגרים | 1 |  |
|  ארצות הברית | מצעד 40 השירים למבוגרים | 37 |  |
|  ארצות הברית | מצעד שירי הרוק | 30 |  |
|  הממלכה המאוחדת | מצעד הסינגלים הבריטי | - |  |
|  הממלכה המאוחדת | מצעד הורדות הסינגלים | 99 |  |
|  ולוניה | אולטראטופ 40 | 46 |  |
נתוני מכירות

| אזור | תואר | מכירות |
| --- | --- | --- |
| ארצות הברית (RIAA) | פלטינה | 1,000,000 |
סיכום
| בכל העולם | — | 1,000,000 |
הערות שוליים

↑  Album Colors, Black Pumas | Qobuz: download and streaming in high quality, Qobuz (באנגלית אמריקאית)
↑   Colors, סרטון  באתר יוטיוב
↑  Black Pumas, Billboard
↑  Facebook, Twitter, Show more sharing options, Facebook, Twitter, How did Black Pumas go from busking to Grammy faves? Practice, sure, and the right song, Los Angeles Times, ‏2020-12-11 (באנגלית אמריקאית)
↑  2021 GRAMMYs: Complete Nominees List, GRAMMY.com, ‏2020-11-24 (באנגלית)
↑  Gold & Platinum, RIAA (באנגלית אמריקאית)
ערך זה הוא קצרמרבנושא שירים. אתם מוזמנים לתרום לוויקיפדיה ו.
Do You Believe?

Do You Believe?, הנקרא גם Believe Tour הוא סיבוב ההופעות הרביעי של זמרת הפופ האמריקנית, שר, אשר התקיים בצפון אמריקה, אירופה. סיבוב ההופעות כלל בתוכו כ-121 הופעות בסך הכול, והוא החל ב־16 ביוני 1999, והסתיים, ב-4 במרץ 2000.
רשימת שירים

להלן רשימת השירים של סיבוב ההופעות. ייתכן שבמהלך סיבוב ההופעות התרחשו שינויים אחדים.
"I Still Haven't Found What I'm Looking For"
"All or Nothing"
"The Power"
"We All Sleep Alone"
"I Found Someone"
"The Way of Love"
"Half-Breed"
"Gypsys, Tramps & Thieves"
"Dark Lady"
"Take Me Home"
"After All"
"Walking in Memphis"
"Just Like Jesse James"
"Heart of Stone"
"(The Shoop Shoop Song (It's in His Kiss"
"Dov'è l'amore"
"Strong Enough"
"If I Could Turn Back Time"
"Believe"
Canavar

"Canavar" (באנגלית: "Monster"; ובעברית: "מִפְלֶצֶת") הוא שיר שהוקלט על ידי הזמרת-יוצרת הטורקייה דריה אולו. הוא יצא לאור ב-13 בינואר 2017, בהוצאת חברת התקליטים דואן מיוזיק קומפני כסינגל שלא מתוך אלבום. את השיר כתבה והלחינה אולו לצד המוזיקאי אסיל גוק.
השיר הפך לאחד מהשירים המצליחים ביותר בעשור השני של המאה ה-21 בטורקיה, כאשר שהה בצמרת מצעד השירים של המדינה במשך שמונה שבועות. הצלחתו התבטאה גם בצפיות הרבות שצבר ביוטיוב; 130 מיליון צפיות בסך הכול, מה שהופך אותו לאחד מהקליפים הטורקיים הנצפים ביותר בכל הזמנים.
רקע וכתיבה

השיר בדומה לסינגל הבכורה של אולו "Okyanus", נכתב והולחן על ידה, לצד המוזיקאי אסיל גוק שעזר בתהליך היצירה שלו. הזמרת-יוצרת הטורקייה אליינה טילקי, ביצעה את השיר בהופעה מיוחדת שקיימה באמסטרדם שבהולנד. בסופ של דבר, עלתה ההופעה ליוטיוב ב-2 במאי 2018.
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-16 מיליון השמעות.
וידאו קליפ

הווידאו קליפ הנלווה של "Canavar" הועלה לערוץ היוטיוב של netd müzik ב-13 ביוני 2017, ביום יציאתו של השיר כסינגל. בתחילתו, ניתן לראות את פרצופה של אולו תוך שהצילום בשחור-לבן. בהמשך, הוא משתנה לצילום בצבע והקליפ ממשיך להציג אותה בשלל סצנות שונות, בהן היא רוקדת ומבצעת את מילות השיר.
נכון לאוגוסט 2023 עומד מונה הצפיות של הקליפ על למעלה מ-130 מיליון צפיות.
מיקומי שיא

|   ‏‏‏  מצעדים ודירוגים (2017)> מדינה |   ‏‏‏  מצעדים ודירוגים (2017)> מצעד |   ‏‏‏  מצעדים ודירוגים (2017)> מיקום שיא |   ‏‏‏  מצעדים ודירוגים (2017)>  |
| --- | --- | --- | --- |
|  טורקיה | טורקיה טופ 20 | 1 |  |
|  טורקיה | טורקיה טופ 40 | 1 |  |
|   ‏‏‏  מצעדי סוף שנה (2017)> מדינה |   ‏‏‏  מצעדי סוף שנה (2017)> מצעד |   ‏‏‏  מצעדי סוף שנה (2017)> מיקום שיא |   ‏‏‏  מצעדי סוף שנה (2017)>  |
| --- | --- | --- | --- |
|  טורקיה | טורקיה טופ 40 | 9 |  |
|   ‏‏‏  מצעדי סוף שנה (2018)> מדינה |   ‏‏‏  מצעדי סוף שנה (2018)> מצעד |   ‏‏‏  מצעדי סוף שנה (2018)> מיקום שיא |   ‏‏‏  מצעדי סוף שנה (2018)>  |
| --- | --- | --- | --- |
|  טורקיה | טורקיה טופ 40 | 382 |  |
|   ‏‏‏  מצעדי סוף שנה (2019)> מדינה |   ‏‏‏  מצעדי סוף שנה (2019)> מצעד |   ‏‏‏  מצעדי סוף שנה (2019)> מיקום שיא |   ‏‏‏  מצעדי סוף שנה (2019)>  |
| --- | --- | --- | --- |
|  טורקיה | טורקיה טופ 40 | 380 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 13 בינואר 2017 | הזרמת מוזיקה • הורדה דיגיטלית | DMC |  |
הערות שוליים

1 2 3 4 5 6 7  Derya Uluğ - Canavar, נבדק ב-2020-01-17
↑  YouTube - Most Viewed Music Videos by Turkish Artists, kworb.net
↑  Derya Uluğ - Canavar lyrics + English translation, lyricstranslate.com (באנגלית)
↑  Derya Uluğ - Okyanus lyrics, lyricstranslate.com (באנגלית)
1 2  Aleyna Tilki - Canavar / Amsterdam Konseri The Box (Derya Uluğ Cover), נבדק ב-2020-01-17
↑  Canavar, נבדק ב-2020-01-17
An Evening with the Dixie Chicks

An Evening with the Dixie Chicks (בעברית: ערב עם הדיסקי צ'יקס) הוא סרט אלבום הופעה חיה-דוקומנטרי של להקת הקאנטרי דיקסי צ'יקס אשר יצא ב-10 בדצמבר 2002. הסרט זכה להצלחה רבה כאשר תוך 3 חודשים בלבד הוא מכר 2 מיליון עותקים בארצות הברית ובכך הגיע למעמד פלטינה כפולה.
רקע

הסרט צולם במשך שני לילות בתיאטרון דולבי שבהוליווד ובו נראית הלהקה מנגנת את מיטב להיטיה בהופעה אינטימית במשך כשעה וחצי.
הצלחה

בארצות הברית, זכה אלבום הווידאו להצלחה רבה כאשר איגוד תעשיית ההקלטות האמריקאי העניק לו ב-13 במרץ 2003, את תואר הפלטינה הכפולה, על מכירות של למעלה מ-200,000 עותקים במדינה, מה שהופך אותו לאחד מאלבומי הווידאו הנמכרים ביותר במדינה באותה השנה.
כמו כן, נמכר האלבום בלמעלה משני מיליון עותקים בארצות הברית.
ביקורות

דן מקינטוש מ-CTV Atlantic, כתב כי: "המופע מראה את אהבתן של דיקסי צ'יקס לשורשי הקאנטרי עם הרבה מיומנויות מוזיקליות".
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | פלטינה 2× | 200,000 |
הערות שוליים

↑  Gold & Platinum, RIAA (באנגלית)
1 2  Gold & Platinum, RIAA (באנגלית)
↑  Macintosh, Dan. (2003) DVD Reviews - Dixie Chicks: An Evening With The Dixie Chicks Archived 5 February 2007 at the Wayback Machine Audio Video Revolution. Accessed 24 April 2007. (ארכיון)
| דיקסי צ'יקס |
| --- | --- | --- |
| נטלי מיינס • אמילי רוביסון • מרטי מגוויר   לורה לינץ' • רובין לין מייסי   דיסקוגרפיה • פרסים ומועמדויות | נטלי מיינס • אמילי רוביסון • מרטי מגוויר   לורה לינץ' • רובין לין מייסי   דיסקוגרפיה • פרסים ומועמדויות |  |
| אלבומי אולפן | Thank Heavens for Dale Evans • Little Ol' Cowgirl • Shouldn't a Told You That • Wide Open Spaces • Fly • Home • Taking the Long Way • Gaslighter |  |
| אלבומי אוסף | Playlist: The Very Best of Dixie Chicks • The Essential Dixie Chicks |  |
| אלבומי הופעה | Top of the World Tour: Live • DCX MMXVI Live |  |
| אלבומי וידאו | An Evening with the Dixie Chicks • Top of the World Tour: Live |  |
| סינגלים | "I Can Love You Better" • "There's Your Trouble" • "Wide Open Spaces" • "You Were Mine" • "Tonight the Heartache's on Me" • "Ready to Run" • "Cowboy Take Me Away" • "Goodbye Earl" • "Cold Day in July" • "Without You" • "If I Fall You're Going Down with Me" • "Heartbreak Town" • "Some Days You Gotta Dance" • "Long Time Gone" • "Landslide" • "Travelin' Soldier" • "Godspeed (Sweet Dreams)" • "Top of the World" • "I Hope" • "Not Ready to Make Nice" • "Everybody Knows" • "Voice Inside My Head" • "Easy Silence" • "The Long Way Around" • "The Neighbor" • "Gaslighter" • "Julianna Calm Down" • "March March" • "Sleep at Night" |  |
| השתתפות בשירים | "You Can't Hurry Love" • "Daddy Lessons" • "Soon You'll Get Better" |  |
| סיבובי הופעות | Fly Tour • Top of the World Tour • Vote for Change • Accidents & Accusations Tour • Long Time Gone Tour • DCX MMXVI World Tour |  |
| ערכים קשורים | "דיקסי צ'יקס: סתמו ותתחילו לשיר" • קורט יארד האונדס • המחלוקת סביב דיקסי צ'יקס |  |
| --- | --- |
בקרת זהויות :  MusicBrainz release group: 2fc29a06-f7d0-3c6d-89da-bd85e0f319ec
Ciara: The Evolution

Ciara: The Evolution (בעברית: סיארה: האבולוציה) הוא אלבום האולפן השני של הזמרת-יוצרת האמריקאית סיארה. האלבום יצא לאור ב-5 בדצמבר 2006, על ידי חברות התקליטים לה-פייס רקורדס וג'ייב רקורדס. מתוך האלבום יצאו ארבעה סינגלים בסך הכול.
מתוך האלבום יצאו הסינגלים "Get Up" אשר מוקם ב-12 המובילים במצעד האמריקאי והופיע בנוסף בפסקול הסרט "סטפ אפ", הסינגל הבא "Promise", גם נכנס ל-12 המובילים וסינגל נוסף מן האלבום שהופץ הוא "Like a Boy".
רשימת רצועות

| Ciara: The Evolution> מס' | Ciara: The Evolution> שם | Ciara: The Evolution> משך | Ciara: The Evolution>  | Ciara: The Evolution>  | Ciara: The Evolution>  | Ciara: The Evolution>  | Ciara: The Evolution>  | Ciara: The Evolution>  | Ciara: The Evolution>  |
| --- | --- | --- | --- | --- | --- | --- | --- | --- | --- |
| 1. | That's Right (בשיתוף ליל ג'ון)   | 4:16 |  |  |  |  |  |  |  |
| 2. | Like a Boy  | 3:57 |  |  |  |  |  |  |  |
| 3. | The Evolution of Music (Interlude)  | 0:10 |  |  |  |  |  |  |  |
| 4. | Promise  | 4:27 |  |  |  |  |  |  |  |
| 5. | I Proceed  | 4:13 |  |  |  |  |  |  |  |
| 6. | Can't Leave 'em Alone (בשיתוף 50 סנט)   | 4:04 |  |  |  |  |  |  |  |
| 7. | .C.R.U.S.H  | 4:17 |  |  |  |  |  |  |  |
| 8. | My Love  | 4:00 |  |  |  |  |  |  |  |
| 9. | The Evolution of Dance (Interlude)  | 0:15 |  |  |  |  |  |  |  |
| 10. | Make It Last Forever  | 3:33 |  |  |  |  |  |  |  |
| 11. | Bang It Up  | 3:04 |  |  |  |  |  |  |  |
| 12. | Get Up (בשיתוף קמיליונר)   | 4:21 |  |  |  |  |  |  |  |
| 13. | The Evolution of Fashion (Interlude)  | 0:15 |  |  |  |  |  |  |  |
| 14. | Get In, Fit In  | 4:13 |  |  |  |  |  |  |  |
| 15. | The Evolution of C (Interlude)  | 0:19 |  |  |  |  |  |  |  |
| 16. | So Hard  | 4:49 |  |  |  |  |  |  |  |
| 17. | I'm Just Me (בשיתוף פארל ויליאמס)   | 4:32 |  |  |  |  |  |  |  |
| 18. | I Found Myself  | 4:32 |  |  |  |  |  |  |  |
| משך כולל: | משך כולל: | 59:26 |  |  |  |  |  |  |  |
הערות שוליים

↑  סיארה, אנטוני קולינס, בריאן קנדי, בריאן מיכאל, קלאבו דה גר, דאלס אוסטין, ג'זה פה, קנדריק דין, ליל ג'ון, הנפטונז, וויל.איי.אם
1 2  Ciara: The Evolution, Discogs (באנגלית)
| --- | --- |
בקרת זהויות :  MusicBrainz release group: 65dd1ce3-389a-3cd3-a89a-89fa65bd3ac3
400-409 לפנה"ס

העולם בשנת 400 לפנה"ס
שימו לב: ערך זה מכיל אירועים מן השנים 409 - 400 לפנה"ס
אירועים בולטים בעולם

405 לפנה"ס - תחילת שלטונו של דיוניסיוס הראשון, טיראן סירקוסאי
404 לפנה"ס - סיום המלחמה הפלופונסית
400 לפנה"ס לערך - שבטים קלטים פולשים לאזור אוסטריה של ימינו
נולדו

408 לפנה"ס - אאודוקסוס מקנידוס, איש אשכולות יווני מתלמידי אפלטון.
408 לפנה"ס - דיון מסירקוסאי, מדינאי יווני.
400 לפנה"ס - אנטיפטרוס (מצביא)
400 לפנה"ס - פרמניון
נפטרו

405/6 לפנה"ס - סופוקלס
406 לפנה"ס - אוריפידס, מחזאי ביוון העתיקה (נולד ב-480 לפנה"ס).
Canadian Solar

| --- | --- |

 נתונים כלליים
 בורסה:  נאסד"ק (CSIQ) 
 תקופת הפעילות:  2001–הווה (כ־23 שנים) 
 מיקום המטה:  גואלף 
  
 www.canadian-solar.com
 
קנדיאן סולאר בע"מ (באנגלית: Canadian Solar) (NASDAQ: CSIQ) היא חברה אמריקאית ציבורית שמייצרת פאנלים פוטו-וולטאים סולאריים ומנהלת פרויקטים סולאריים רחבי היקף.
היסטוריה

החברה נוסדה בשנת 2001 בגואלף, אונטריו, קנדה על ידי שון קו. לקנדיאן סולאר יש חברות בנות ביותר מ-24 מדינות ב-6 יבשות. החברה מייצרת פאנלים פוטו-וולטאים סולאריים, תומכת בהתקנת כלים לייצור אנרגיה סולארית ומעורבת במספר פרויקטים רחבי היקף של אנרגיה מתחדשת. עם רכישת חברת Recurrent Energy, קנדיאן סולאר הגיעה לפרויקטים כוללים של 20.4 ג'יגה ואט.
בנובמבר 2006, החברה הפכה לציבורית בנאסד"ק (Nasdaq: CSIQ) במחיר של 15 דולר למניה.
לחברה יש שני מתקני ייצור באונטריו, והיא מעסיקה כמעט 9,000 עובדים ברחבי העולם המייצרים יותר מ-16 ג'יגה ואט של משלוחי פאנלים (70 מיליון פאנלים פוטו-וולטאים, ב-15 השנים האחרונות).
ייצור

מתקני הייצור של קנדיאן סולאר בקנדה, סין, אינדונזיה, וייטנאם וברזיל מייצרים גבישים, וופרים, תאי שמש, מודולי פוטו-וולטאים סולאריים, מערכות כוח סולאריות ומוצרים סולאריים נוספים.
רוב מתקני הייצור של קנדיאן סולאר ממוקמים בקנדה ובסין. המפעל באונטריו בעל כושר ייצור של מעל 500 מגה-ואט לשנה.
מוצרים

קנדיאן סולאר מציעה פאנלים סולאריים, מערכות כוח סולאריות, מערכות סולאריות ביתיות חיצוניות לרשת החשמל ומוצרים סולאריים נוספים.
יחידת העסקים הגלובלית של פרויקטים פוטו-וולטאים של קנדיאן סולאר פועלת יותר משש שנים ומפתחת פרויקטים פוטו-וולטאים ברחבי העולם, מתמחה בפיתוח פרויקטים, תכנון מערכות, הנדסה ומימון. בנוסף, קנדיאן סולאר יכולה לטפל בפריסת מערכות פרויקטים פוטו-וולטאים, הנעים בין כמה מאות קילוואטים למגה-וואטים.
המודולים הסטנדרטיים של קנדיאן סולאר מופעלים על ידי תאי שמש חד-גבישיים או רב-גבישיים בגודל 156 x 156 מ"מ (6 אינץ').
זכויות אדם

קרן זכויות האדם ביקרה את החברה לאחר שדיווח משנת 2021 של The Globe and Mail גילה שהחברה מפעילה חוות סולארית באזור שינג'יאנג בסין, בקרבת מחנה מעצר של אויגורים. ה-Guelph Mercury Tribune חשף מאוחר יותר חווה סולארית נוספת באזור שינג'יאנג.
בתגובה לשאלה על החברה במסיבת עיתונאים, אמר ראש ממשלת קנדה, ג'סטין טרודו: "נמשיך לעבוד בצמוד ולעקוב אחר [חברות האנרגיה], וכל החברות שיש להן השקעות באזור זה, כדי להבטיח שהן עומדות בערכי קנדה ובחוקי קנדה." העיתון The Globe further חשף שבשנת 2019 קנדיאן סולאר חתמה על הסכם משמעותי עם יצרנית הפוליסיליקון GCL-Poly, חברה שחברה בת שלה באזור שינג'יאנג קשורה לעבודה בכפייה. ה-Mercury Tribune דיווח שקנדיאן סולאר מכרה את שתי החוות הסולאריות שלה באזור שינג'יאנג בסוף 2021 לקונסורציום של בנקים וקבוצות השקעה סיניות שונות. באוגוסט 2023, משרד המסחר של ארצות הברית פסק שקנדיאן סולאר עקפה את המכסים על מוצרים סיניים.
הערות שוליים

↑  We exist to make the difference | Canadian Solar, web.archive.org, ‏2016-03-29
↑  Ideas, Investor (2007-01-22). "2006: The Year of the Solar IPO Boom". Seeking Alpha (באנגלית אמריקאית). נבדק ב-2024-07-21.
1 2  Astenik Solar: Innovative Renewable Energy Systems | Products | Solar Panels | Solar PV Manufacturer | Ontario Canada | PhotoVoltaic Panels / Modules, www.asteniksolar.com
רובעי פריז

רובעי פריז (בצרפתית: Les arrondissements de Paris) הם חלוקה אדמיניסטרטיבית שמפצלת את הקומונה של פריז (צרפת) לעשרים רבעים (arrondissements) מוניציפליים. מהבחינה הלאומית הרבעים נחשבים הן סטטיסטית והן ניהולית כקנטונים. מספר הרובע מציין גם את שתי הספרות האחרונות של המיקוד בפריז (מ-75001 לרובע הראשון ועד 75020 לרובע העשרים).
רבעים אלו נקבעו בשנת 1860 לאחר הרחבה משמעותית של פריז בידי נפוליאון השלישי ומושל מחוז הסן שלו, הברון אוסמן. החל מ-1884 לכל רובע מבנה מינהלי משלו ("עירייה") ובראשו מכהן ראש רובע ("ראש עיר", Maire). חלוקה מבוזרת זו נועדה להחליף את משרת ראש עיריית פריז, שלא התקיימה מאז המהפכה הצרפתית ועד 1977.
אין לבלבל רבעים מוניציפליים אלו עם הרבעים של צרפת (Arrondissement français), שהם סוג אחר של תת-חלוקה מנהלית של מחוזות צרפת. בצרפת, הקומונות של ליון ומרסיי מחולקות גם הן לרבעים מוניציפליים.
היסטוריה > לפני 1860

ב-11 באוקטובר 1795 חולקה פריז לשנים-עשר רבעים. רבעים אלו חולקו ומוספרו ממערב למזרח, כשאלו שמוקמו בגדה הימנית של הסן קיבלו את המספרים 1–9, ואלו שבגדה השמאלית את המספרים 10–12.
כל רובע חולק בעצמו לארבעה רבעים פנימיים (quartiers), שתאמו את 48 המחוזות המקוריים של העיר, שנקבעו בשנת 1790.
היסטוריה > לאחר 1860

ב-1 בינואר 1860 הגדיר נפוליאון השלישי תחום חדש לעיר. חלוקת העיר הישנה נזנחה והעיר חולקה מחדש לעשרים רבעים; כך, למשל, האזור שהיה בעבר הרובע ה-13, הפך כעת לרובע ה-16. החלוקה החדשה נערכה על פי שיטה חדשה, ספירלית, שמתחילה במרכז העיר.
הרכב חברתי > עוצמת ההבדלים החברתיים

העלייה הרציפה במחירי הדיור בפריז מסבירה את התחלופה הנמשכת של האוכלוסייה הענייה והמעמד הבינוני במעמד חדש ומבוסס יותר. תהליך זה של החלפת אוכלוסיות ניכר במגלופוליסים רבים בעולם, כגון לונדון או ניו יורק. המונח בּוֹבּוֹ - הלחם של המילים בורגני בוהמייני - מציין את המעמד העליון החדש של העיר ואת הקצנת הפערים החברתיים ברבעים שנחשבו עד לא מזמן לעממיים: הרובע העשירי, למשל, או קומונות סמוכות באזור הפרברים, כמונטרויי או סֶן-סָן-דֶני.
אך אם לפריז דבק דימוי של "עיר של עשירים", עם שכבה חברתית מבוססת, מצבה החברתי בפועל נותר קוטבי ביותר. ההבדלים הסוציאליים באים לידי ביטוי, כבעבר, בין תושבי מערב העיר (המבוססים) לבין אלו שבמזרח. כך, הצהרת ההכנסה הממוצעת ליחידת צריכה ברובע השביעי בשנת 2001, הרובע העשיר ביותר של פריז, עמדה על 31,521 אירו, כמעט כפליים מול זו של הרובע התשעה-עשר, שעמדה על 13,759 אירו בלבד, וקרובה להכנסה בפרבר סן-סן-דני; 13,155 אירו. הרבעים השישי, השביעי, השמיני והשישה-עשר מדורגים בין עשר הקומונות בעלות ההכנסה הממוצעת הגבוהה ביותר, לעומת הרבעים העשירי, השמונה-עשר, התשעה-עשר והעשרים, שמשובצים גבוה ברשימת הקומונות העניות באזור איל-דה-פראנס.
12% מהמשפחות הפריזאיות, כ-210,000 איש, חיים מתחת לסף העוני, שעומד על 670 אירו לחודש, כפי שנקבע על ידי הלשכה הארצית לסטטיסטיקה (INSEE).
ניתן להיווכח, כמו כן, בתהליך גטואיזציה אתנית וחברתית של מספר רבעים. למעשה, ההרכב החברתי של מספר רבעים עניים במזרח העיר (כמו הרבעים ה-18 וה-19) זהה להרכב הפרברים הסמוכים להם, המהווים מעין הארכה שלהם; באופן דומה, הרובע השישה-עשר ממשיך בפרברים האמידים שממערב לו. ברבעים השמונה-עשר, התשעה-עשר והעשרים מרוכזים כ-40% מעניי העיר.
הרכב חברתי > מגורים ציבוריים ומגורי יוקרה

בלמעלה ממחצית הדירות בפריז אין יותר משני חדרים (58.1% מהדירות, על-פי נתונים משנת 1999). עובדה זו מסבירה חלקית את המספר הגבוה של רווקים ומשפחות שאין בהם ילדים שמאפיינים את העיר. שטח הדירות הקטן ומחירן הגבוה מקשים על רכישתן, ומשפחות רבות מעדיפות בשל כך לגור בפרברים. זאת משום שיופיים של כמה מהרבעים אינו מצליח לפצות על חוסר הנוחות שבמגורים בהם: הלחץ, הצפיפות, זיהום האוויר, הלכלוך ברחובות, חוסר הביטחון, יוקר המחיה, וכדומה.
המגורים הציבוריים המוגנים (logement social) תופסים מעט יותר מ-17% מנפח הבנייה העירונית אך כמות זו מפוזרת בצורה לא שוויונית בעיר: בעשרת הרבעים הראשונים שבמרכז פריז, רק 6% מהמבנים שייכים למגורים ציבוריים של העיר, שהם 23% מסך הדיור הציבורי בה. ברבעים ה-13, ה-19 וה-20 היו 96,000 יחידות בשנת 1999, כלומר, 47% מהמגורים הציבוריים מרוכזים בשלושה רבעים בלבד. אם מצרפים אליהם את הרבעים ה-12, ה-14, ה-15 וה-18 נוכחים לדעת ש-81% מהדיור המוגן מרוכז בפריפריה הדרומית והצפון-מזרחית של פריז.
פריז ממוקמת במקום התשיעי במדד הערים היקרות בעולם, ביחס למגורי היוקרה שבה: 12,600 אירו למ"ר בשנת 2007 (לעומת 36,800 אירו בלונדון, היקרה ביותר).
רובעי פריז > רובע 1

הרובע הראשון של פריז (בצרפתית: Ier arrondissement) הוא הרובע המאוכלס בצפיפות הנמוכה ביותר מבין רובעיה של העיר, אך גם אחד מהרבעים הקטנים ביותר בה. רובו של האזור משמש למסחר ואדמיניסטרציה. 
הרובע ממוקם בעיקר בגדה הימנית, אך כולל גם את קצהו המערבי של האיל דה לה סיטה. זהו אחד הרבעים העתיקים ביותר של פריז; האיל דה לה סיטה, שהיווה בעבר את לב העיר הרומית לוטטיה, נכבש בשנת 52 לפנה"ס, בעוד שחלקים אחרים ברובע (למשל, אזור לה אל) הוקמו בראשית ימי הביניים. הרובע קטן מאוד ושטחו 1.826 קמ"ר בלבד.